10 लाख की लागत से बनी सड़क 6 माह में ही उधड़ी
बालोतरा. गारंटी पीरियड में निकली कंकरीट।
भास्कर संवाददाता | बालोतरा
शहरमें विकास कार्य को लेकर नगर परिषद लाखों रुपए खर्च कर सड़क निर्माण का कार्य करवा रही है, लेकिन अधिकारियों की मिलीभगत ठेकेदार के घटिया निर्माण सामग्री उपयोग में लेने से तो लोगों को सुविधा मिल रही है और ही सरकारी पैसे का सदुपयोग हो रहा है।
इसे इस बात से समझा जा सकता है कि शहर के वार्ड सं. 34 में करीब 6 माह पूर्व 10 लाख की लागत से सड़क का निर्माण करवाया गया था, इसकी गारंटी अवधि तीन साल तक है, लेकिन कुछ महीनों में ही सड़क ही हालत खस्ताहाल हो गई है। इससे लोगों को आज भी आवागमन में परेशानी का सामना करना पड़ रहा है।
ठेकेदारमनमर्जी से कर रहे कार्य, अधिकारी लापरवाह
नगरपरिषद से टेंडर जारी होने के बाद से सड़क का निर्माण कार्य ठेकेदार के भरोसे ही छोड़ दिया जाता है। नगर परिषद अधिकारियों द्वारा निर्माण कार्य के दौरान मॉनिटरिंग नहीं की जाती है। घटिया निर्माण सामग्री का उपयोग करने से कुछ दिनों में ही सड़क उधड़ने लगती है। लाखों रुपए खर्च होने के बाद भी शहरवासियों को सुविधा नहीं मिल रही है।
^करीब 6 माह पूर्व इस सड़क का निर्माण कार्य शुरू करवाया गया था, 10 लाख लागत से हुए इस कार्य की गारंटी अवधि 3 साल है। सड़क उधड़ने की शिकायत मिली थी, ठेकेदार को नोटिस दी गई है जल्द कार्य शुरू किया जाएगा। -कर्मचंदअरोड़ा, एईएन नगर परिषद बालोतरा
hin_Deva bho_Deva npi_Deva hin_Deva hin_Deva hin_Deva hin_Deva hin_Deva